### Beslutningstema

Fastsættelse af kirkeskatteprocenten for 2025

### Sagsfremstilling

Kommunalbestyrelsen fastsætter den kirkelige ligningsprocent i forbindelse med 2. behandling af kommunens budget for 2025. [adresse] og Kirkeministeriet har fremsendt skrivelser med opgørelser af ligningsbeløb for 2025.

Den samlede ligning til kirkekasserne, provstiudvalgskasser samt reserve for Tønder Kommune udgør 65,285 mio. kr. og landskirkeskatten udgør 8,951 mio. kr.

Det statsgaranterede udskrivningsgrundlag for 2025 er 6.062.627.000 kr.

[adresse] foreslår en uændret udskrivningsprocent på 1,16 %, hvorved mellemværende med kirkerne ved udgangen af 2025 vil være 0 kr.

Den kirkelige ligning udbetales til kirkekasserne den samme dag, som beløbet modtages i kommunen. Det vil sige den 1. hverdag i måneden.

### Indstilling Fagchefen for Økonomi og Løn indstiller,

|  |  |
| --- | --- |
| at | kirkeskatten for 2025 fastsættes til uændret 1,16 %, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 3. oktober 2024, pkt. 4:

Indstillingen anbefales.

Jimmy Jacobsen (C) og Marius Nissen (O) deltog ikke i mødet.

### Beslutning

Indstillingen godkendt.